laion/Wikipedia-Exotic huggingface dataset:
მერანი თბილისი (საფეხბურთო კლუბი)

საფეხბურთო კლუბი მერანი თბილისი — საქართველოს საფეხბურთო კლუბი ქალაქ თბილისიდან. ასპარეზობს მეორე ლიგაში. საშინაო არენა – „სინათლის“ სტადიონი. კლუბის სახელი მომდინარეობს თბილისის სასტუმრო „მერანიდან“. 2002 წელს კლუბს წვრთნიდა სახელოვანი ქართველი ფეხბურთელი ოთარ გაბელია. გუნდის საშინაო ფორმა არის მთლიანად წითელი, გასვლითი მთლიანად თეთრი. 1991–92 წლების სეზონში გამოდიოდა ეროვნული ჩემპიონატის D ჯგუფში, სადაც დაიკავა პირველი ადგილი. ჩაატარა 38 მატჩი: 27 მოგება, 7 ფრე, 4 წაგება. ბურთების სხვაობა 92–39. 1993 წლის ივლისში „მერანი“ თბილისი შეუერთდა „ბაჩო“ თბილისს და ჩამოყალიბდა „მერანი-ბაჩო“ თბილისი. მოგვიანებით, 1996 წელს თბილისის „ლოკომოტივმა“ სახელი შეიცვალა, კლუბის მეორე გუნდი „მერანი-91“ გახდა პირველი გუნდი. 2002 წელს „მერანი-91“ ისევ შეერთდა, ამჯერად თბილისის „ოლიმპს“, რომელიც ეკუთვნოდა ნიკოლოზ დოლიძეს და ჩამოყალიბდა „მერანი-ოლიმპი“ თბილისი. „მერანმა“ დაიწყო თამაში რეგიონულ ლიგაში, სარეზერვო ფეხბურთელები გადავიდნენ პირველ გუნდში. 2004 წლის ივლისში, ახლად ჩამოყალიბებული „მერანი“ თბილისი შეუერთდა წნორის „მილანს“ და ჩამოყალიბდა „მერანი-მილანი“ თბილისი, რომელსაც 2005 წლის ივლისში დაერქვა „მერანი“ თბილისი. 1990: ? 1991: მერანი თბილისი რეგიონული ლიგა 1991-92: მერანი თბილისი პირველი ლიგა 1992-93: მერანი თბილისიპირველი ლიგა 1993-94: მერანი-ბაჩო თბილისი პირველი ლიგა 1994-95: მერანი-ბაჩო თბილისი პირველი ლიგა 2003-04: მერანი თბილისი რეგიონული ლიგა 2004-05: მერანი-მილანი თბილისი პირველი ლიგა 2005-06: მერანი თბილისი პირველი ლიგა მეორე ადგილი 2006-07: მერანი თბილისი უმაღლესი ლიგა 2007-08: მერანი თბილისი უმაღლესი ლიგა 15ადგ., დაქვეითდა 2008-09: მერანი თბილისი პირველი ლიგა 1991: მერანი-91 თბილისი ? 1991-92: მერანი-91 თბილისი  ? 1992-93: მერანი-91 თბილისი  ? 1993-94: მერანი-91 თბილისი პირველი ლიგა 1994-95: მერანი-91 თბილისი პირველი ლიგა 1995-96: მერანი-91 თბილისი პირველი ლიგა 1996-97: მერანი-91 თბილისი უმაღლესი ლიგა 1997-98: მერანი-91 თბილისი უმაღლესი ლიგა 1998-99: მერანი-91 თბილისი უმაღლესი ლიგა 1999-00: მერანი-91 თბილისი უმაღლესი ლიგა 2000-01: მერანი-91 თბილისი უმაღლესი ლიგა 2001-02: 'მერანი-91 თბილისი უმაღლესი ლიგა (მეორე გუნდი პირველ ლიგაში) 2002-03: მერანი-ოლიმპი თბილისი უმაღლესი ლიგა პირველი ლიგა ჩემპიონი: 1996 მეორე ადგილი: 1995, 2006 2002: ოთარ გაბელია 2003: კობა ჟორჟიკაშვილი 2003: ნიკოლოზ დოლიძე 2003: თემურ ლორთქიფანიძე 2003: ჯონი ჯანელიძე
იოანე მტბევარი

იოანე მტბევარი — X საუკუნის ქართველი საეკლესიო მოღვაწე, ჰიმნოგრაფი, მთარგმნელი. როგორც ტბეთის სახარების (995) მინაწერიდან ჩანს, 978-იდან ტბეთის ეპისკოპოსი ყოფილა, 995 კი მაწყვერელად დაუდგენიათ. მიქაელ მოდრეკილის „იადგარში“ (978-988) დაცულია VII-IX საუკუნეების ბერძენ ავტორთა ჰიმნების თარგმანები, რომლებიც იოანე მტბევარს ეკუთვნის. მის სახელთანაა დაკავშირებული ქართული ჰიმნოგრაფიული ტერმინი მოკაზმული. ჯღამაია ლ., ქართული საბჭოთა ენციკლოპედია, ტ. 5, თბ., 1980. — გვ. 190. იოანე მტბევარი — გალობანი წმიდისა ბასილისნი
უელსლის კუნძულები

უელსლის კუნძულები (ინგლ. Wellesley Islands) — კუნძულების ჯგუფი კუინზლენდის სანაპიროსთან, ავსტრალიაში, კარპენტარიის ყურეში. მათ სახელი დაარქვა მეთიუ ფლინდერსმა რიჩარდ უილსლის პატივსაცემად. მათი ფართობია — 1002 კმ². მოსახლეობა 2001 წლის აღწერის მიხედვით — 1007 ადამიანი. ჯგუფის ყველაზე დიდი კუნძულია მორნინგტონი. სულ ჯგუფში ირიცხება 22 კუნძული, ცხრილში მოყვანილია ყველაზე დიდი კუნძულები: კუნძულები 1644 წელს აღმოაჩინა ნიდერლანდელმა ზღვაოსანმა აბელ ტასმანმა. 1802—1803 წლებში კუნძულებთან მიცურდა მეთიუ ფლინდერსი და მას დაარქვა უელსლის კუნძულები ინდოეთის ყოფილი გენერალ-გუბერნატორის ბარონ რიჩარდ უილსლის პატივსაცემად. ადმინისტრაციულად უელსლის კუნძულები შედის მორნინგტონ-შირის ადგილობრივი თვითმმართველობის რაიონის შემადგენლობაში. ↑ Wellesley Islands. Encyclopædia Britannica. დაარქივებულია ორიგინალიდან — 2012-03-29. ციტირების თარიღი: 12 აპრილი 2009.
ბადუ

ბადუ (ინგლ. Badu Island) — კუნძული სერზდეის კუნძულიდან, (ავსტრალია, კუინზლენდი) ჩრდილოეთით 60 კმ-ში, ტორესის სრუტეში. ბადუ არის ტორესის სრუტის კუნძულებიდან ერთ-ერთი. ბადუ წარმოადგენს პატარა კუნძულს, რომელიც მდებარეობს ტორესის სრუტის კუნძულების ჯგუფის დასავლეთ ნაწილში, დაახლოებით შუაში პაპუა-ახალი გვინეასა და ავსტრალიას შორის. უახლესი კუნძული, მოა, მისგან გამოყოფილია სამკილომეტრიანი სრუტით. ბადუს ფართობი შეადგენს 97,8 კმ²-ს. სანაპირო ზოლის სიგრძე — 43,2 კმ. უმაღლესი წერტილი აღწევს 209 მ-ს. გეოლოგიური თვალსაზრისით ბადუს კუნძული და მისი მეზობელი მოა წარმოადგენენ პლეისტოცენის პერიოდში არსებულ ერთიანი ხმელეთის ნაწილის ნარჩენს კუნძულ ახალი გვინეასა და კონტინენტ ავსტრალიას შორის, ასევე კეიპ-იორკის ნახევარკუნძულის ჩრდილოეთის დაბოლოვებაა, რომლის წარმოშობაც დათარიღებულია დაახლოებით გოლოცენის პერიოდით. თვითონ კუნძული ბადუ გამოეყო ნახევარკუნძულს დაახლოებით 8-6 ათასწლეულში ჩვენს ერამდე. კუნძულის მნიშვნელოვანი ნაწილი შედგება შიშველი ბაზალტური ჯიშებისაგან. ღია ადგილები მსუბუქად დაფარულია მცენარიული საფარით. გვხვდება ხშირი მანგროს ტყეები. ძველად ბადუს კუნძულს ჰქონდა ადამიანის თავებზე მონადირეთა კუნძულის რეპუტაცია. 1870-იან წლებამდე ადგილობრივი მოსახლეობის ძირითადი საქმიანობა იყო კუებზე და დიუგონებზე ნადირობა. კუნძულელებს შორის ხშირად წარმოიშობოდა კონფლიქტები. 1870-იან წლებში კუნძულზე დაარსდა მარგალიტის მომპოვებელთა ბაზა, ხოლო 1880-იან წლებში ადგილობრივი მოსახლეობის ძირითადი საქმიანობა გახდა პატარა გემებზე მუშაობა. დაახლოებით ამავე დროს კუნძულზე გამოჩნდნენ პირველი ქრისტიანი მისიონერები. 2006 წელს კუნძულ ბადუზე ცხოვრობდა 818 ადამიანი. მათში უდიდესი უმრავლესობა (707 ადამიანი) ავსტრალიის ძირძველი მოსახლეობის წარმომადგენელია (ტორესის სრუტის კუნძულელები და ავსტრალიელი აბორიგენები). ძირითადი სასაუბრო ენაა — ტორესის სრუტის კრეოლური ენა (ამ ენაზე საუბრობს 455 ადამიანი) და კალა-ლაგავ-ია (150 ადამიანი). სახლში ინგლისურ ენაზე საუბრობს კუნძულელთა მხოლოდ 7,7 %. ძირითადი რელიგიაა — ქრისტიანობა (ანგლიკანობა). მთავარი დასახლებული პუნქტი მდებარეობს სამხრეთ-დასავლეთ სანაპიროზე. კუნძულზე მოქმედებს აეროდრომი. ბადუს ინფრასტრუქტურა მოიცავს: აეროპორტი რეგიონალური საბჭოს ოფისი სკოლა (1-დან 7 წლამდე) ჯანდაცვის ცენტრი მუდმივი ექიმითურთ ორი საბაყლო-გასტრონომიული მაღაზია ადგილობრივების საგანმანათლებლო ცენტრი პოსტ ოფისი ცენტრალური სააგენტო ფეხბურთის მოედანი მოტელი ბადუს აეროპორტი ↑ Islands of Australia. UN SYSTEM-WIDE EARTHWATCH Web Site. დაარქივებულია ორიგინალიდან — 2012-03-29. ციტირების თარიღი: 5 აპრილი 2009. ↑ David, Bruno; McNiven, Ian; Mitchell, Rod; Orr, Meredith; Haberle, Simon; Brady, Liam; Crouch, Joe, Badu 15 and the Papuan-Austronesian settlement of Torres Strait // ნაუკა, სიდნეი, 2004, ტ. 39, № 2. ↑ 3.0 3.1 Badu Island. Torres Strait Regional Authority. დაარქივებულია ორიგინალიდან — 2012-03-29. ციტირების თარიღი: 5 აპრილი 2009. ↑ 2006 Census QuickStats: Badu Island (Badu Island) (State Suburb). Australian Bureau of Statistics. დაარქივებულია ორიგინალიდან — 2012-03-29. ციტირების თარიღი: 5 აპრილი 2009.
მორნინგტონი

მორნინგტონი (ინგლ. Mornington Island) — უელსლის კუნძულებიდან ყველაზე დიდი კუნძული. იგი მდებარეობს კარპენტარიის ყურეში და არის ავსტრალიის შტატის, კუინზლენდის ნაწილი. 2001 წელს, კუნძულის მოსახლეობა შეადგენდა 1007 კაცს. მორნინგტონი დიდი კუნძულია, რომელიც მდებარეობს კარპენტარიის ყურის სამხრეთ-აღმოსავლეთ ნაწილში, დაახლოებით 25 კმ-ში ავსტრალიის კონტინენტური ნაწილიდან. მანძილი ქალაქ ბერკთაუნამდე — დაახლოებით 125 კმ-ია სამხრეთ-აღმოსავლეთით, ხოლო ქალაქ კარამბამდე — დაახლოებით 200 კმ აღმოსავლეთით. კუნძულის ფართობი შეადგენს 648 კმ²-ს (ეს ყველაზე დიდი კუნძულია უელსლის კუნძულების ჯგუფში). უმაღლესი წერტილი აღწევს 150 მეტრს. კუნძულის ზედაპირი ძირითადად დაფარულია დაბალი ბუჩქებით, ასევე ჭაობიანი დაბლობებით. კლიმატი კუნძულზე მშრალი ტროპიკულია. ნალექების საშუალო წლიური რაოდენობა შეადგენს დაახლოებით 800 მმ-ს, მათ შორის დიდი ნაწილი მოდის ზაფხულში. ხშირად ხდება ტროპიკული ციკლონები. მორნინგტონის პირველი მაცხოვრებლები იყვნენ ავსტრალიელი აბორიგენები, კერძოდ: მარნბილის, დჰუალ-დჰუალის და გჰინგინის ტომის წარმომადგენლები, რომლებიც მოცურდნენ კუნძულზე ავსტრალიის მატერიკული ნაწილიდან დაახლოებით 10 ათასი წლის წინ. მორნინგტონის ტრადიციული მოსახლეობაა — ავსტრალიელი აბორიგენული ტომი ლარდილი. კუნძულმა თანამედროვე დასახელება მიიღო 1802 წელს და ეს სახელი მას უწოდა ბრიტანელმა მოგზაურმა მეტიუ ფლინდერსმა ინდოეთის ყოფილი გენერალ-გუბერნატორის, მორნინგტონის პირველი ბარონის რიჩარდ უელსლის პატივსაცემად. XX საუკუნის დასაწყისში კუნძულზე ასევე გადმოასახლეს აბორიგენთა ნაწილი ავსტრალიის მატერიკული ნაწილიდან და ახლომდებარე კუნძულებიდან. 1914 წელს მორნინგტონზე დაარსდა თანამედროვე დასახლება ჰუნუნა. ამავე წელს დასახლებაში გამოჩნდნენ პირველი პრესვიტერიანული მისიონერობი. 1948 წელს მორნინგტონზე მეზობელ კუნძულ ბენტინკიდან გადმოასახლეს კაიადილტის ტომის წარმომადგენლები. 1978 წელს კუნძულზე დაარსდა ადგილობრივი თვითმმართველობის ორგანოები. 2001 წელს კუნძულის მოსახლეობის რაოდენობა შეადგენდა 1007 ადამიანს, მათი დიდი უმრავლესობა ცხოვრობდა დასახლებულ პუნქტში ჰუნუნა. მორნინგტონის მოსახლეობა ძირითადად წარმოდგენილია ავსტრალიელი აბორიგენებით. ყველაზე დიდი კლანია — ლარდილი, რომელთა წარმომადგენლები არიან კუნძულზე მიწის ტრადიციული მესაკუთრენი. კაიადილტის კლანი ძირითადად შედგება კუნძულ ბენტინკის მოსახლეობისაგან, რომლებიც გადმოასახლეს მორნინგტონზე 1948 წელს. კუნძულზე მოქმედებს აეროდრომი. ↑ Wellesley Islands. Encyclopædia Britannica. დაარქივებულია ორიგინალიდან — 2012-03-29. ციტირების თარიღი: 12 აპრილი 2009. ↑ Islands of Australia. UN SYSTEM-WIDE EARTHWATCH Web Site. დაარქივებულია ორიგინალიდან — 2012-03-29. ციტირების თარიღი: 29 იანვარი 2009. ↑ 3.0 3.1 Mornington Island. Mount Isa Centre for Rural & Remote Health. დაარქივებულია ორიგინალიდან — 2012-03-29. ციტირების თარიღი: 29 იანვარი 2009. ↑ 4.0 4.1 History of Mornington Island. Woomera Aboriginal Corporation. დაარქივებულია ორიგინალიდან — 2006-08-20. ციტირების თარიღი: 29 იანვარი 2009. ↑ Adrian Room., Dictionary of World Place Names Derived from British Names, Taylor & Francis, 1989, ISBN 0415028116.
ავსტრალიის ქალაქები

სტატიაში წარმოდგენილია ავსტრალიის ქალაქების სია. კანბერა (ადმინისტრაციული ცენტრი) მთავარი სტატია: სიდნეის გარეუბნების სია. * - ქალაქები, რომლებიც მოქცეულია სიდნეის აგლომერაციის არეალში დარვინი (დედაქალაქი) ალის-სპრინგსი პალმერსტონი ტენანტ-კრიკი მთავარი სტატია: კუინზლენდის ქალაქები. მთავარი სტატია: სამხრეთი ავსტრალიის ქალაქები. ადელაიდა (დედაქალაქი) მაუნტ-გამბირი მურეი-ბრიჯი პორტ-ოგასტა პორტ-პირი პორტ-ლინკოლნი ვიქტორ-ჰარბორი უაიალა მთავარი სტატია: ტასმანიის ქალაქების სია. ჰობარტი (დედაქალაქი) ბერნი დევონპორტი ლონსესტონი კლარენსი სტენლი მთავარი სტატია: ვიქტორიის ადგილმდებარეობების სია. * - ქალაქები, რომლებიც მოქცეულია მელბურნის აგლომერაციის არეალში მთავარი სტატია: ქალაქ პერთის გარეუბნები და დასავლეთი ავსტრალიის ქალაქების სია. * - ქალაქი პერთი და მის მეტროპოლიტები ავსტრალიის ქალაქები მოსახლეობის მიხედვით ავსტრალიის ქალაქების რუკა A Gazetteer of Australian Cities, Towns and Suburbs დაარქივებული 2004-06-03 საიტზე Wayback Machine.
ბაყბაყ-დევი

ბაყბაყ-დევი — ქართულ მითოლოგიაში ტყის კაცი, ერთ-ერთი დევი. ბაყბაყ-დევი, რომელიც ბოროტ საწყისს განასახიერებს (მაგრამ ყოველთვის მარცხდება დადებით გმირთან), წარმოგვიდგება მრავალთავიან არსებად, რომლის სიმძიმეს ძლივს უძლებს დედამიწა, კაციჭამიად, რომელიც თავის დამხმარეებთან ერთად ჭამს ადამიანებს. ბაყბაყ-დევი — ბიბლიოვიკი ამირანის ზღაპარი[მკვდარი ბმული] — ლიტკლუბი
იოანე საბანისძე

იოანე საბანისძე — VIII საუკუნის ქართველი მწერალი, ჰაგიოგრაფი, ავტორი „აბო თბილელის წამებისა“, რომელშიც აღწერილია არაბი ჭაბუკის, აბოს მარტვილობა, ქრისტიანობისათვის მისი თავდადება. აბო არაბეთიდან ქართლში გამოჰყვა ნერსე ერისთავს, აქ იგი გაეცნო ქრისტიანულ სარწმუნოებას, უარყო მაჰმადიანოდა და მიიღო ქრისტიანობა. არაბებმა რამდენიმეჯერ დააპატიმრეს, მოსთხოვეს რჯულის უარყოფა და ქრისტიანობის ერთგულებისათვის წამებით მოკლეს 786 წელს. აბოს წამებას დიდი საზოგადოებრივი რეზონანსი ჰქონდა. ქართულმა ეკლესიამ წმინდანად შერაცხა იგი. ქართლის კათალიკოსმა სამოელმა (780-790) საგანგებო წერილით მიმართა იოანე საბანისძეს, აბოსთან დაახლოებულ პირს, და მისი წამების აღწერა სთხოვა. იოანე საბანისძემ ქართული ჰაგიოგრაფიული მწერლობის ბრწყინვალე ძეგლი შექმნა (786-790), თხზულების წაუმძღვარა სამოელ კათალიკოსის ეპისტოლე და თავისი პასუხი. კათალიკოსის მოკრძალებული ტონი გვაფიქრებინებს, რომ იოანე საბანისძე საერო პირი უნდა ყოფილიყო. იგი დიდად განათლებული პიროვნება, სასულიერო მწერლობის კარგი მცოდნე და გაწაფული მწერალი ყოფილა. სავარაუდოა, იოანე საბანისძეს ეკუთვნოდეს აგრეთვე ძველი საგალობელი აბო თბილელის შესახებ, შემონახული ჭილეტრატის იადგარში (IX-X სს., ხელნაწერთა ინსტიტუტი, H-2123). „აბო თბილელის წამება“ ძველი ქართული პროზის შესანიშნავი ძეგლია. იგი წინასწარ შემუშავებული გეგმის მიხედვით არის დაწერილი და 4 თავისაგან შედგება. I თავი დამრიგებლობითი ხასიათისაა, საუბარია აბოს მარტვილობის მნიშვნელობაზე, II და III თავებში აღწერილია აბოს ქართლში მოსვლა, მისი მოღვაწეობა და მოწამეობრივი აღსასრული. IV თავი ჰიმნოგრაფიულ ხასიათს ატარებს და შეიცავს აბო თბილელის ქებას. თხზულების ეს ნაწილი ქართული ორიგინალური ჰიმნოგრაფიის უძველესი ნიმუშია. აბოს მარტვილობის აღწერით იოანე საბანისძემ მიზნად დაისახა ეროვნული თვითშეგნების განმტკიცება. ქართველთა ეროვნული გადაგვარების მიზნით არაბები ქართველებში მაჰმადიანობას ავრცელებდნენ. ასეთ ვითარებაში არაბი აბო თბილელის ქრისტიანულ სარწმუნოებაზე მოქცევა დიდმნიშვნელოვანი ფაქტი იყო. იოანე საბანისძეს ეროვნული თვითმყოფის შენარჩუნების ძირითად საშუალებად ქრისტიანული სარწმუნოების ერთგული დაცვა მიაჩნია. აბოს წამების ფაქტი მან გამოიყენა მაჰმადიანობასთან შედარებით ქრისტიანობის უპირატესობის დასადასტურებლად და ეროვნულ-სარწმუნოებრივი სიამაყის გრძნობის გასაღვივებლად. მის თხზულებას დიდი მნიშვნელობა ჰქონდა არაბთა ბატონობით შევიწროებული და ეროვნული გადაგვარების საფრთხის წინაშე მდგომი ქართველობისათვის. იოანე საბანისძესთვის დამახასიათებელია მკაცრად გააზრებული კომპოზიცია, თხრობის ლაღი და ხატოვანი მანერა, ღრმა დრამატიზმი. თხზულება შესანიშნავი ისტორიული წყაროა VIII საუკუნის ქართლის პოლიტიკური-ეკონომიკური ცხოვრების, ეროვნულ-სარწმუნოებრივი იდეალების, საზოგადოებრივი ყოფის შესასწავლად. ჩვენამდე მოღწეულია X საუკუნის ხელნაწერის სახით. პირველად გამოსცა მ. საბინინმა (1882), მეორედ — კ. კეკელიძემ (1935), რომელმაც თხზულება თარგმნა რუსულად (1956). გერმანულად თარგმნა შულცემ (1905), ლათინურად — პეეტერსმა (1934). ონიანი შ., ქართული საბჭოთა ენციკლოპედია, ტ. 5, თბ., 1980. — გვ. 192. ჯავახიშვილი ივ., თხზულებანი თორმეტ ტომად, ტ. VI, თბ., 1982, გვ. 150; სურგულაძე ი., ნარკვევები საქართველოს პოლიტიკურ მოძღვრებათა ისტორიიდან, თბ., 2001 გვ. 14. წამებაჲ წმიდისა და ნეტარისა მოწამისა ქრისტჱსისა ჰაბოჲსი
ჰორეკა

ჰორეკა (ნიდერლ. Horeca — hotel/restaurant/café) — ბიზნესის ის სახეობა, რომელიც აერთიანებს საკვების დამამზადებელ ინდუსტრიას, ასევე იმ დაწესებულებებს, სადაც ხდება საკვებითა და სასმელებით გამასპინძლება. ჰორეკა, რომელიც ნიდერლანდური სიტყვების (თუმცა ეს სიტყვები ძირითად ევროპულ ქვეყნებში იგივენაირად იწერება) hotel/restaurant/café-ს აკრონიმია, უკვე საერთაშორისო ტერმინადაა დამკვიდრებული. ივარაუდება, რომ ჰორეკა როგორც ტერმინი წარმოიშვა ნიდერლანდებში. თუმცა ამ სიტყვას ფართოდ იყენებენ, ბელგიაში, პორტუგალიაში, საქართველოსა და სხვა ევროპულ ქვეყნებში. ბიზნესის ეს სექტორი ყველაზე ზრდადია ევროპაში. 2004 წლის მონაცემებით ჰორეკაში დასაქმებული ადამიანების ოდენობა 7,8 მილიონს აღემატებოდა ევროპაში ხოლო, მოგება 338 მილიარდზე მეტი იყო. ამ სფეროში სამსახურები ძირითადად დროებითია, არარეგულარული საათებით, დაბალი ანაზღაურებით და კარიერის ნაკლები პერსპექტივით. ჰორეკაში დასაქმებულთა ძირითადი წილი ახალგაზრდებზე მოდის. ↑ Eurostat, 2005 ↑ Eurofound, 2005
შარლოტენბურგ-ვილმერსდორფი

შარლოტენბურგ-ვილმერსდორფი — ბერლინის რაიონი, რომელიც 2 დასავლეთ ბერლინური უბნის შარლოტენბურგისა და ვილმერსდორფის შეერთების შედეგად წარმოიშვა. შარლოტენბურგ-ვილმერსდორფში მდებარეობს ბერლინის ცნობილი ქუჩა კურფიურსტერდამი, ბერლინის ტექნიკური უნივერსიტეტი, ბერლინის ხელოვნებათა უნივერსიტეტი და ბერლინის გერმანული ოპერა. ვიკისაწყობში არის გვერდი თემაზე: შარლოტენბურგ-ვილმერსდორფი შარლოტენბურგ-ვილმერსდორფის ოფიციალური საიტი
ბროიკელენი

ბროიკელენი (ნიდერლ. Breukelen) — მუნიციპალიტეტი და ქალაქი ნიდერლანდში, უტრეხტის პროვინციაში. იგი მდებარეობს ქალაქ უტრეხტის ჩრდილო-დასავლეთით, მდინარე ვეხტზე. ბროიკელენი ახლოსაა ტბებითა და ბუნებრივი სილამაზით ცნობილ ტერიტორია ლოოსდრეხტსე პლასენთან. ბროიკელენის ისტორია მე-17 საუკუნეში იწყება, როდესაც რამდენიმე ამსტერდამელმა ვაჭარმა სასახლეები აიშენეს დღევანდელი ბროიკელენის მახლობლად მდინარის სანაპიროზე. ბროიკელენში მდებარეობს ნაინროდის ბიზნესის უნივერსიტეტი. ნიუ-იორკის ბოროს — ბრუკლინს სახელი ქალაქ ბროიკელენის მიხედვით ეწოდა. ბროიკელენის მუნიციპალიტეტი მოიცავს სოფლებს: ბროიკელენი, კოკენხენი და ნიუერ ტერა. ბროიკელენი, ციხე სიმაგრე/ნაინროდის უნივერსიტეტი ბროიკელენი, ხიდი მდინარე ვეხტზე ბროიკელენი, ქარის წისქვილი ბროიკელენის ოფიციალური საიტი ↑ https://easy.dans.knaw.nl/ui/datasets/id/easy-dataset:76773/tab/2
გაუდა

გაუდა (ნიდერლ. Gouda) — ქალაქი და მუნიციპალიტეტი დასავლეთ ნიდერლანდებში, სამხრეთ ჰოლანდიის პროვინციაში. ქალაქის სტატუსი მიენიჭა 1272 წელს. 2016 წლის მონაცემებით გაუდის მოსახლეობა შეადგენდა 71 449 ადამიანს. გაუდა ცნობილია ყველისა და ჩიბუხების წარმოებით, ასევე მე-15 საუკუნეში აშენებული ქალაქის საბჭოს შენობით. გაუდას სახელი ეწოდა ვან დერ გაუდების ოჯახის გვარის მიხედვით, რომლებმაც ააშენეს ციხესიმაგრე მდინარე გაუეზე. ოჯახმა საკუთარი გვარი სწორედ ამ მდინარის სახელწოდების მიხედვით დაირქვა. თავდაპირველად ჭაობიანი ტერიტორიები ორი საუკუნის განმავლობაში შენდებოდა. ქალაქ გაუდის ოფიციალური ვებ გვერდი (ნიდერლანდურ ენაზე) ქალაქის რუკა დაარქივებული 2007-02-09 საიტზე Wayback Machine. ქალაქ გაუდის სურათები და ნახატები დაარქივებული 2011-05-19 საიტზე Wayback Machine. ვირტუალური ტური გაუდის სინტ იანკერკში (წმინდა იოანეს ტაძარი) გაუდის რაგბის კლუბი ↑ Kerncijfers wijken en buurten 2021 — 2021. <a href="https://wikidata.org/wiki/Track:Q167086"></a><a href="https://wikidata.org/wiki/Track:Q33102669"></a><a href="https://wikidata.org/wiki/Track:Q55555722"></a> ↑ register of public bodies <a href="https://wikidata.org/wiki/Track:Q116282842"></a>
ნეპტუნი (მითოლოგია)

ნეპტუნუსი (ლათ. Neptūnus) — რომაული მითოლოგიის მიხედვით წყლისა და ზღვის ღმერთი, იუპიტერისა და პლუტონის ძმა. იგი ანალოგიურია, თუმცა არა იდენტური ბერძნული მითოლოგიის ღმერთ პოსეიდონისა. ნეპტუნუსი შეუღლებული იყო სალაციასთან, ამ პერიოდში მოიხსენიება, როგორც მარილიანი წყლის ღმერთი. ადრეულ წლებში ნეპტუნუსი გაიგივებული იყო მგზავრების დამცველ ღვთაება — პორტუნუსსთან, რომელსაც მადლობდნენ საზღვაო გამარჯვებას, მაგრამ დაახლოებით ძვ. წ. I საუკუნეში გამოეყო მას, მაშინ როდესაც სექსტუს პომპეიუსმა დაირქვა „ნეპტუნუსის ძე“. ნეპტუნი, ისევე როგორც პოსეიდონი, რომაელთა მიერ გაიგივებული იყო მეცხენეობისა და ცხენებით შეჯიბრების მფარველი ღმერთთანაც. ნეპტუნუსის დღესასწაული, ნეპტუნულია, ძველ რომში იმართებოდა ყოველი წლის 23 ივნისს, მდინარე ტიბრზე ან ოსტიაში, ზღვის ნაპირას. რომში არსებობდა 2 ტაძარი: პირველი, რომელიც ააგეს ძვ. წ. 25 წელს, მდებარეობდა პლამინიუსის ცირკთან ახლოს, მეორე — ნეპტუნუსის ბაზილიკა, მარსის მოედანზე. შემდგომში რომაელმა გენერალმა, მარკუს ვისპასიანუს აგრიპამ , აღნიშნული ტაძარი მიუძღვნა რომაული რესპუბლიკის უკანასკნელ საზღვაო გამარჯვებას. ნეპტუნი, ისევე როგორც პოსეიდონი, ზევსის მსგავსად, გამოისახებოდა მოწიფულ, ძლიერ მამაკაცად. ხელში მასაც სამკბილა ეჭირა. ქართული საბჭოთა ენციკლოპედია, ტ. 7, თბ., 1984. — გვ. 390. ვიკისაწყობში არის გვერდი თემაზე: Neptune
ოლბერი (ავსტრალია)

ოლბერი (ინგლ. Albury) — ქალაქი ავსტრალიაში. მდებარეობს ქვეყნის სამხრეთ-აღმოსავლეთ ნაწილში, ახალი სამხრეთი უელსის შტატში. 2011 წლის აღწერის მონაცემებით, ქალაქის მოსახლეობა შეადგენს 45 627 ადამიანს, ხოლო ქალაქის აგლომერაციაში მცხოვრებთა რაოდენობა 82 97 ადამიანს აღწევს. ოლბერი 588 კილომეტრითაა დაცილებული შტატის ადმინისტრაციულ ცენტრ სიდნეის, ხოლო 300 კილომეტრით დაცილებულია ვიქტორიის შტატის ადმინისტრაციულ ცენტრ მელბურნს. ქალაქი მდებარეობს ორი შტატის ადმინისტრაციულ საზღვრთან ახლოს. ვიკისაწყობში არის გვერდი თემაზე: ოლბერი (ავსტრალია) Albury City Council Rail Map (red dots) ↑ მოსახლეობის აღწერა (2011 წელი). დაარქივებულია ორიგინალიდან — 2015-09-24. ციტირების თარიღი: 2015-02-19.
არმიდეილი

არმიდეილი (ინგლ. Armidale) — ქალაქი ავსტრალიის ახალი სამხრეთი უელსის შტატის ტერიტორიაზე, მდებარეობს კონტინენტის აღმოსავლეთ ნაწილში, ზღვის დონიდან 980 მეტრ სიმაღლეზე. 2011 წლის აღწერის მონაცემებით ქალაქის მოსახლეობა შეადგენს 19 818 კაცს და ამ მაჩვენებლით 21-ე ადგილი უკავია ავსტრალიის ქალაქებს შორის. არმიდეილის სიახლოვეს მდებარეობს აეროპორტი. დაარსდა 1849 წელს. კანუმა, იაპონია მოსტერტონი, ახალი ზელანდია Armidale, ტურისტული მეგზური ვიკივოიაჟზე Armidale.info დაარქივებული 2016-07-16 საიტზე Wayback Machine. Photographs of Armidale in 1994, National Library of Australia Thrive in Armidale - Information Portal დაარქივებული 2010-04-24 საიტზე Wayback Machine. Armidale Dumaresq Council University of New England დაარქივებული 2008-12-03 საიტზე Wayback Machine. The Armidale School New England Girls' School დაარქივებული 2009-10-14 საიტზე Wayback Machine. Tourism Info Presbyterian Ladies College Duval High School დაარქივებული 2005-12-11 საიტზე Wayback Machine. Armidale High School ↑ Armidale map, nsw, Australia. ↑ Telecommunications Numbering Plan 2015 <a href="https://wikidata.org/wiki/Track:Q55273934"></a> ↑ Telstra J // Charging Zones — 2018. — 274 p. <a href="https://wikidata.org/wiki/Track:Q721162"></a><a href="https://wikidata.org/wiki/Track:Q55274732"></a> ↑ მოსახლეობის აღწერა (2011 წელი). დაარქივებულია ორიგინალიდან — 2015-09-24. ციტირების თარიღი: 2015-02-22.
ბათერსტი

ბათერსტი (ინგლ. Bathurst) — ქალაქი ავსტრალიის ახალი სამხრეთი უელსის შტატში, მდებარეობს ქვეყნის სამხრეთ-აღმოსავლეთ ნაწილში. 2011 წლის აღწერის მონაცემებით ქალაქის მოსახლეობა შეადგენს 33 110 კაცს. შტატის ადმინისტრაციულ ცენტრ სიდნეიდან დაშორებულია 200 კილომეტრით. მდებარეობს ზღვის დონიდან 650 მ სიმაღლეზე. დაარსდა 1813 წელს. Bathurst Community Website Bathurst Regional Council National Motor Racing Museum ↑ მოსახლეობის აღწერა (2011 წელი)[მკვდარი ბმული]
Motown

Motown Records, ასევე Tamla Motown — ხმის ჩამწერი კომპანია დეტროიტიდან, მიჩიგანი ("მოტორ-სიტი"), სადაც ის საყოველთაო საერთაშორისო წარმატებას აღწევს და მნიშვნელოვან როლ ასრულებს პოპულარული მუსიკის ინტეგრაციაში. დაფუძნდა რა 1959 წლის 12 იანვარს ბერი გორდი უმცროსის მიერ როგორც Tamla Records, მოტაუნი მისი არსებობის განმავლობაში 45 განყოფილებას ფლობს სხვადასხვა ჟანრებში, მათ შორის ყველაზე განთქმული მუსიკალური ჟანრებით არ-ენდ-ბი, პოპი, და სოული. მოტაუნი 1972 წელს დეტროიტს ტოვებს და ლოს-ანჯელესში, კალიფონია, გადადის, და დამოუკიდებელ კომპანიად რჩება 1988 წლამდე. ამ წელს გორდმა კომპანია ემ-სი-ეი-ს მიჰყიდა. ამჟამად შტაბ-ბინით ნიუ-იორკში, მოტაუნ რეკორდსი იუნივერსალ მოტაუნ რეკორდს გრუპის შვილობილი კომანიაა, რომელიც თავის მხრივ იუნივერსალ მიუზიკის შვილობილია. 1960-იან წლებში მოტუანი და მისი სოულ შვილობილები ყველაზე წარმატებული პროპონენტები იყვნენ ე.წ. მოტაუნ საუნდისა — სოულ მუსიკის სტილი გამორჩეული მახასიათებლებით, რომელიც იყენებდა ტამბურინს ბარაბნებით, ბას ინსტრუმეტებს, გამორჩეულ მელოდიურ და აკორდულ სტრუქტურას და გოსპელიდან წარმოშობილ გადაძახების სიმღერის სტილს.
ამსტერდამის სექსის მუზეუმი

ამსტერდამის სექსის მუზეუმი ვენუსტემპელი (ნიდერლ. Venustempel) — მსოფლიოს პირველი და უძველესი სექსის მუზეუმია. იგი მდებარეობს ამსტერდამში მისამართზე: Damrak 18, 1012 LH Amsterdam. მუზეუმი მოიცავს XVII საუკუნიდან დღემდე შეგროვებულ ექსპონატებს, რომლებიც თავად მუზეუმის მფლობელებმა შეაგროვეს. მუზეუმი განთავსებულია XVII საუკუნის შენობაში, რომელიც მდებარეობს ქალაქის ერთ-ერთ ცენტრალურ უბანში. მუზეუმი ყოველწლიურად მასპინძლობს 500,000-მდე დამთვალიერებელს და ამსტერდამის ერთ-ერთ ყველაზე კომერციულად წარმატებულ მუზეუმადაა მიჩნეული. ოფიციალური საიტი